

Komárom Város Önkormányzata

és a Monostori Erőd Nonprofit Kft. az alábbi

kreatív, **alkotói pályázatokat** hirdeti meg az

**Autómentes Nap**

alkalmából

**komáromi diákok,**

**osztályközösségek részére**

**Biciklin a családom- óvodások és az általános iskolák 1-2. osztályai részére**

Rajzoljátok le nekünk, ahogy együtt bicózik a család! A városban, folyóparton, hegyek és dombok között, vagy épp a Monostori erődben. Használhattok bármit, zsírkrétát, vízfestéket, színes ceruzát, ecsetet vagy az ujjaitokat, de legfőképp a képzeleteteket. Beküldési határidő: szeptember 14.

**A jövő bringái – 3-5. és 6-8. osztályok részére**

A feladat nem kisebb, mint megálmodni, megtervezni és megalkotni a jövő bringáit. Használjátok a képzelőerőtöket, legyetek kreatívak, rajzoljatok, fessetek, gyurmázzatok vagy készítsetek makettet!

A kész pályaműveket hozzátok magatokkal az erődbe, szeptember 22-én az Autómentes Napra. Természetesen bringával☺


**Happy bringa – 14-18 éves diákok, osztályok részére**

Rövid, zenés filmet,videót várunk tőletek, amelynek a főszereplője egy BRINGA. Vagy több….. Legyen a film vidám, pörgős, színes, vicces, pozitív, komáromi helyszínek megjelenítésével. A kész, max. 4 p időtartamú pályaművet küldjétek be az erőd címére legkésőbb szeptember 14-ig. (youtube link, DVD, stb.)

**Tervezd újra – 14-18 éves diákok, osztályok részére**

Ha szeretnétek tenni valamit a környezetvédelemért, ebben a pályázatban igazán szükségetek lesz a kreativitásotokra. Célunk, hogy ráirányítsuk a figyelmet a környezeti szemléletformálás szükségességére. Hasznosítsatok újra bármit és adjatok új értelmet, funkciót a tárgyaknak! A felhasználható anyagoknak csak a fantáziátok szabhat határt. Alkothattok csoportban vagy egyénileg. Beküldési határidő: szeptember 14.

*A pályaműveket a beérkezésük után szakmai zsűri értékeli. A  pályázó hozzájárul a mű beküldésével ahhoz, hogy a szervező a pályázattal kapcsolatos publikációkban, facebook kampányban a pályaművet térítésmentesen felhasználhatja. Kérjük beküldéskor a pontos adatokat (név, osztály, iskola, osztályfőnök, elérhetőség) feltüntetni! A legjobbak jutalomban részesülnek, valamint alkotásaik bemutatásra kerülnek szeptember 22-én az Autómentes Napon, a Dunai Bástya Jókai termében.*

**** ÖRÖMTELI ALKOTÁST KÍVÁNUNK!**

**Autómentes nap programja:**

[www.erod.hu/rendezvenyek](http://www.erod.hu/rendezvények)

www.facebook.com/monostorierod

**További információ:**

Monostori Erőd Nonprofit Kft.

2900 Komárom, Duna-part 1.

[info@fort-monostor.hu](mailto:info@fort-monostor.hu)

Tel: 06 34 540 582